వసుంధర దాస్

వసుంధర దాస్ (జననం 1977 ఆగస్టు 18) భారతీయ గాయని, సంగీత విద్వాంసురాలు, నటి.

ఆమె 2000లో వచ్చిన హే రామ్ (తమిళం/హిందీ), మాన్‌సూన్ వెడ్డింగ్ (ఇంగ్లీష్ 2001), సిటిజన్ (తమిళం 2001), రావణ ప్రభు (మలయాళం 2001), లంకేష్ పత్రికే (కన్నడ 2003) వంటి అనేక చిత్రాలకు నేపథ్య గాయనిగా గుర్తింపుతెచ్చుకుంది.

ఆమె ముధల్వన్ చిత్రానికి గానూ తమిళంలో ఉత్తమ నేపథ్య గాయనిగా ఫిల్మ్‌ఫేర్ అవార్డును గెలుచుకుంది. ఇదే చిత్రం 1999లో తెలుగు అనువాదంగా ఎస్. శంకర్ దర్శకత్వంలో ఒకే ఒక్కడు విడుదలైంది.

 వ్యక్తిగత జీవితం 
ఆమె 1977 అక్టోబరు 27న కర్ణాటకలోని బెంగుళూరులో కిషన్ దాస్, నిర్మలా దాస్ దంపతులకు హెబ్బార్ అయ్యంగార్ కుటుంబంలో జన్మించింది. ఆమె బెంగుళూరులోని క్లూనీ కాన్వెంట్ హై స్కూల్, శ్రీ విద్యా మందిర్, మౌంట్ కార్మెల్ కాలేజీలలో చదువుకుంది. ఆమె ఆర్థికశాస్త్రం, గణాంకాలు, గణితశాస్త్రంలో డిగ్రీ పట్టభద్రురాలైంది.

ఆమె ఆరేళ్ల వయసులో తన అమ్మమ్మ ఇందిరా దాస్ వద్ద హిందూస్థానీ శాస్త్రీయ సంగీతంలో శిక్షణ పొందడం ప్రారంభించింది. ఇందిరా దాస్ సంగీత పాఠశాలను నిర్వహించేది. ఆ తర్వాత లలిత కళా అకాడమీలో చేరి పండిట్ పరమేశ్వర్ హెగ్డే దగ్గర వసుంధర దాస్ సంగీత పాఠాలు నేర్చుకుంది. ఆమె కళాశాల రోజుల్లోనే గర్ల్ బ్యాండ్‌కి ప్రధాన గాయని, కళాశాల గాయక బృందంలో సోప్రానో. ఆమె తమిళం, కన్నడ, తెలుగు, ఇంగ్లీష్, మలయాళం, హిందీ, స్పానిష్.. ఇలా ఏ భాష అయినా అనర్గలంగా మాట్లాడుతుంది.

2012లో ఆమె తన చిరకాల స్నేహితుడు, డ్రమ్మర్, పెర్కషనిస్ట్ అయిన రాబర్టో నరైన్‌ని వివాహం చేసుకుంది.

 కెరీర్ 

 నటిగా 
వసుంధర దాస్ తన కెరీర్‌ను ముందుగా ప్లే బ్యాక్ సింగర్‌గా ప్రారంభించింది. అయినా ఆమె 1999లో కమల్ హాసన్‌తో కలిసి హే రామ్ చిత్రంతో నటిగా రంగప్రవేశం చేసింది. ఆమె మలయాళ చిత్రం రావణప్రభు (2001)లో మోహన్‌లాల్‌తో పాటు, తమిళ చిత్రం సిటిజన్ (2001)లో అజిత్ కుమార్‌తో, కన్నడ చిత్రం లంకేష్ పత్రికేలో దర్శన్‌తో కలిసి ప్రధాన నటిగా చేసింది.

ఆమె మీరా నాయర్ చిత్రం మాన్‌సూన్ వెడ్డింగ్ (2001)లో కూడా నటించి మెప్పించింది.

 సంగీతకారిణిగా 
ఆమె ఎ. ఆర్. రెహమాన్ తమిళ చిత్రం ముధల్వన్‌తో ప్లేబ్యాక్ సింగింగ్ కెరీర్‌ను మొదలుపెట్టింది. ఇందులో ఆమె పాడిన షకలక బేబీ పాటకు గాను 2001లో ఉత్తమ మహిళా నేపథ్య గాయని-తమిళం ఫిల్మ్‌ఫేర్ అవార్డును గెలుచుకుంది. తరువాత ఆమె విజయ భాస్కర్, యువన్ శంకర్ రాజా, జి. వి. ప్రకాష్ కుమార్ వంటి స్వరకర్తలతో కలిసి పనిచేసింది. సంగీత స్వరకర్తగా ఆమె మొదటి చిత్రం 2014లో వచ్చిన పరంతే వాలీ గాలి. ఈ చిత్రం విక్రమ్ ఖజురియాతో కలిసి చేసింది.

 ఫిల్మోగ్రఫీ 
YearTitleRoleLanguageNotes2000హే రామ్మైథిలీ అయ్యంగార్తమిళం/ హిందీతొలి చలనచిత్రం2001మాన్‌సూన్ వెడ్డింగ్అదితి వర్మహిందీ/ఇంగ్లీష్2001సిటిజన్ఇంధుతమిళం2001రావణప్రభుముండకల్ జానకిమలయాళం2003లంకేష్ పత్రికేప్రీతికన్నడ2003ఫిల్మ్ స్టార్లీల, ఒక ఖైదీహిందీ2004వజ్రంమిధునరాశిమలయాళం2004పత్తర్ బెజుబాన్కల్పనా వర్మహిందీ2006కుడియోం కా హై జమానానటాషాహిందీ2006కార్పొరేట్ఆమెనేహిందీ2007ఏక్ దస్తక్ఆకాంక్షహిందీ

 మూలాలు 

వర్గం:1977 జననాలు
వర్గం:మలయాళ సినిమా నటీమణులు
వర్గం:భారతీయ మహిళా గాయకులు
వర్గం:బెంగళూరు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:భారతీయ పాప్ గాయకులు
వర్గం:భారతీయ రచయిత్రులు
వర్గం:నేపథ్యగాయకులు
వర్గం:భారతీయ పర్యావరణ కార్యకర్తలు
వర్గం:భారతీయ వ్యాపారవేత్తలు
వర్గం:ఫిల్మ్‌ఫేర్ అవార్డ్స్ సౌత్ విజేతలు
వర్గం:భారతీయ మహిళా సంగీత విద్వాంసులు